
A First Fit algoritmus abszolút hibájáról

A klasszikus egydimenziós ládapakolási feladatban adott tárgyaknak egy L=(a1,a2,...,an) sorozata. Minden tárgy mérete egy (0,1]-beli valós számmal jellemezhető. Feladatunk a lista elemeinek elhelyezése a lehető legkisebb számú, egységkapacitású dobozba.
A ládapakolási feladat az egyik legkorábbi olyan probléma volt, melynek megoldására közelítő algoritmusokat és a legrosszabb esetek elemézésének módszerét alkalmazták. Adott L lista és A algoritmus esetén jelölje CA(L) a pakoláshoz felhasznált ládák számát az A algoritmus L-en való futtatása során, és C*(L) jelölje egy optimális algoritmus által L pakolásához felhasznált ládák számát.
Az A algoritmus abszolút hibájának az alábbi mennyiséget nevezzük:
 [image: ] ,
ahol D az összes lehetséges L listák halmaza.
Az egyszerűség kedvéért az ai jelölést az ai tárgy méretére is alkalmazzuk. Az FF algoritmust a következő képpen értelmezzük: Az ai elem pakolásakor őt a legkisebb indexű ládába helyezzük azok közül, melyekben az aktuálisan elhelyezett tárgyak összmérete nem nagyobb, mint 1 - ai. Ha nincs ilyen, új ládát nyitunk, melynek első eleme ai lesz.
Ismert, hogy RFF legalább 1,7, és azt sejtjük, hogy a pontos értéke 1,7. A legfrissebb eredmény az FF algoritmus abszolút hibájának felső becslésére B. Xia és Z. Tan nevéhez fűződik: Belátták, hogy RFF legfeljebb 12/7.
Ebben a dolgozatban egy ennél élesebb becslést mutatunk be. Belátjuk, hogy az előbbi eredményben egyenlőség nem állhat fenn, és erre alapozva jobb felső becslést adunk:

